सय्यद जियाउर्रहमान का उर्स मनाया
कोटा| चंद्रघटाजामा मस्जिद में सय्यद जियाउर्रहमान ओवैसी, कादरी, रिजवी, हशमती का सालाना उर्स मुबारक अकीदत के साथ मनाया गया। डाॅ. हशमत अली ने बताया कि उर्स मुबारक की सरपरस्ती जामा मस्जिद के खतीब सैयद महफूज रहमान ने की। इस मौके पर जुलूस में अकीदतमंद उमड़ पड़े। श्योपुर से आई मिलाद पार्टी ने नाते पाक कलाम पेश किए। नातख्वां मौलाना जमील कादरी, कव्वाल हिफ्जुर्रहमान हकीमी ने कलाम सुनाए। राजस्थान मदरसा बोर्ड के पूर्व चेयरमैन मौलाना फजले हक ने हदीस और कुरआन की रोशनी में तकरीर की। वहीं, कमरूद्दीन अशरफी, गुलाम मोहम्मद नूरी, इकबाल निजामी, कल्लू शाह हशमती ने सय्यद हशमती की जीवनी पर तकरीर की। बाद में देश में अमन की दुआ की गई।
चंद्रघटा जामा मस्जिद में सालाना उर्स मुबारक अकीदत के साथ मनाया गया।
hin_Deva hin_Deva awa_Deva